marsh-mellow/hindi_wikipedia huggingface dataset:
अंगूठाकारराष्ट्र्कुटा राज्य; गोविंद २ इस राज्य के राजा थे
मान्यखेट में अपनी राजधानी बनाकर दक्षिणपथ पर शासन करनेवाले जिन राष्ट्रकूट राजाओं ने सर्वप्रथम अपने वंश की वास्तविक राजनीतिक प्रतिष्ठा स्थापित की, उनमें प्रमुख थे दंतिदुर्ग और कृष्ण प्रथम। परंतु उनके पूर्व उस राजकुल में अन्य अनेक सामंत राजा हो चुके थे। गोविंद प्रथम उन्हीं में से एक था। संभवत: राष्ट्रकूटों की किसी अन्य सामान्य शाखा में भी गोविंद नाम का कोई सरदार हो चुका था। इसका आधार है विभिन्न वंशावलियों में गोविंद नाम की क्रम से दो बार प्राप्ति। परंतु मुख्य शाखा का गोविंद (प्रथम) सामंत उपाधियों को धारण करता था, जो दूसरे गोविंद के बारे में नहीं कहा जा सकता। डॉ॰ अल्तेकर उसका संभावित काल ६९० ई. से ७१० ई. तक निश्चित करते हैं। कुछ राष्ट्रकूट अभिलेखों से उसके शैव होने की बात ज्ञात होती है।

गोविंद द्वितीय कृष्ण प्रथम का पुत्र था और ७७३-७७४ ई. में कभी राजगद्दी का उत्तराधिकारी हुआ। अपने पिता के शासनकाल में भी वह प्रशासन से संबद्ध रहा और उसके अंतिम दिनों में युवराज नियुक्त कर दिया गया था। युवराज की अवस्था में ही उसने वेंग के पूर्वी चालुक्य शासक विष्णुवर्धन चतुर्थ को एक लड़ाई में हराया था। वह अच्छा घुड़सवार और योग्य सैनिक था। राजा होकर उसने 'प्रभूतवर्ष' और 'विक्रमावलोक' की उपाधियाँ धारण कीं। परंतु शासक के रूप में वह बड़ा निकम्मा निकला और भोगविलास में अधिक रुचि रखने लगा। प्रशासन और वंश की प्रतिष्ठा के विस्तार की चिंता उसने छोड़ दी, यहाँ तक कि प्रशासन का सारा उत्तरदायित्व उसने अपने छोटे भाई ध्रुव के हाथों में छोड़ दिया। स्वाभाविक था कि ध्रुव इस परिस्थिति से लाभ उठाता। अपने बड़े भाई और राजा की आज्ञाओं को प्राप्त किए बिना भी वह स्वयं भूमि आदि का दान देने लगा और अनेक दानपत्र अपने नाम से उसने प्रचारित किए। ध्रुव की इन प्रवृत्तियों से गोविंद द्वितीय का उसके प्रति संदेह उत्पन्न हो जाय, यह कुछ अप्रत्याशित था और वह अपने पद से हटा दिया गया। दोनों भाइयों के बढ़ते हुए मनोमालिन्य का प्रभाव सांमतों में बढ़ती हुई स्वतंत्रता की भावना पर हुआ। ध्रुव ने इस परिस्थिति से लाभ उठाया और साम्राज्य तथा वंश की प्रतिष्ठा की रक्षा का बहाना बनाकर उसने खुला विद्रोह कर दिया। गोविंद द्वितीय ने कांची, गंगवाड़ी, वेंगी और मालवा के राजाओं से सहायता माँगी, परंतु उनकी सैनिक सहायता के होते हुए भी ध्रुव सफल रहा। गोविंद द्वितीय सैनिक संघ और ध्रुव की सेनाओं के बीच युद्ध कहाँ हुआ, यह निश्चित नहीं है, परंतु वह था निर्णायक और उसमें ध्रुव की विजय हुई। विजय के बद उसने अपने भाई का क्या किया, यह भी ज्ञात नहीं है, परंतु उसकी राजगद्दी तो उसने छीन ही ली और संभवत: ७८० ई. में उसपर स्वयं आसीन भी हो गया।

श्रेणी:राष्ट्रकूट राजवंश
गोविन्द ४ राष्ट्रकूट वंश के राजा थे।

गोविंद चतुर्थ इंद्र तृतीय का द्वितीय पुत्र था और अपने बड़े भाई अमोघवर्ष द्वितीय को राजगद्दी से हटा एवं मारकर राष्ट्रकूट की राजगद्दी पर बैठा था। इस घटना के ठीक समय के बारे में कुछ निश्चित रूप से नहीं कहा जा सकता। सिंहासनारोहण के समय वह लगभग २०-२५ वर्षों का नवजवान था। परंतु दुर्भाग्यवश उसकी प्रवृत्ति भोगविलास में अधिक थी। अपने सौंदर्य और जवानी को उसने नाच, गान और इंद्रियभोग में लगाया और राजकाज की चिंता बिलकुल ही छोड़ दी। जनता और राष्ट्रकूट साम्राज्य के शुभचितंक सांमतों को इस बात से बड़ी चिंता हुई और सबने उसके चचा अमोघवर्ष तृतीय से उससे मुक्ति दिलाने क आग्रह किया। अमोघवर्ष ने स्वयं उसके विरुद्ध योजनाओं का प्रारंभ किया हो, ऐसा नहीं लगता, परंतु अपने भतजे (गोविंद चतुर्थ) की बदनामी और अन्य सारी परिस्थितियों को अपने अनुरूप पाकर उसने गोविंद को गद्दी से हटा दिया। इस कार्य में उसे अपने संबंधी चेदिराज से सहायत मिली। उसका निजी व्यक्तित्व और सुचरित्र भी उसके पक्ष में था और ९३६ के आसपास गोविंद चतुर्थ को अपदस्थ कर उसने गद्दी ले ली।

श्रेणी:राष्ट्रकूट राजवंश
गोविंदगुप्त, गुप्तवंशी सम्राट् कुमारगुप्त के छोटे भाई थे। वैशाली से मिली कुछ मिट्टी की मुहरों से उनका महादेवी ध्रुवस्वामिनी और महाराजाधिराज चंद्रगुप्त द्वितीय का पुत्र होना प्रगट होता है। संभवत: अपने पिता के शासनकाल में वह तीरभुक्ति के प्रांतीय शासक थे और वैशाली केंद्र से शासन करते थे, किंतु कुमारगुप्त के शासन में उनका स्थानांतरण पश्चिमी मध्यप्रदेश में हो गया जान पड़ता है। 

मंदसोर से प्राप्त 467-8 ई. (मालव संवत् 524) के प्रभाकर के एक अभिलेख से भी एक गोविंदगुप्त का पता चलता है। वहाँ भी उन्हें चंद्रगुप्त का ही पुत्र कहा गया है। उसमें गोविंदगुप्त जीवित थे या नहीं तथापि गोविंदगुप्त की शक्ति के प्रति इंद्र को भी ईर्ष्यालु कहा गया है जिससे भंडारकर जैसेकुछ विद्वानों ने उन्हें स्वतंत्र शासक माना है। परंतु जब तक अन्य कोई पुष्ट प्रमाण प्राप्त नहीं होता, हम यह नहीं निश्चित कर सकते कि वैशाली की मुहरों के गोविंदगुप्त और मंदसोर के अभिलेखवाले गोविंदगुप्त एक ही व्यक्ति थे। दोनों के एक होने में सबसे बड़ा व्यवधान समय का प्रतीत होता है। चंद्रगुप्त द्वितीय की अंतिम ज्ञात तिथि 412-413 ई. है। गोविंदगुप्त उनके एक भुक्ति का शासन सँभालते थे, यह उनकी युवावस्था और अनुभव का द्योतक है। उसके बाद भी वह दो पीढ़ियों (कुमारगुप्त और स्कंदगुप्त) तक जीवित रहे, यह असंभव तो नहीं, पर असाधारण अवश्य जान पड़ता है। जो भी हो, 467-8 ई. तक वह काफी वृद्ध हो चुके होंगे और अपने शासन भार को पूर्ववत् वहन करते रहे होंगे, इसमें संदेह किया जा सकता है।

श्रेणी:भारत का इतिहास
गोविन्दचंद्र उद्गाता  ओड़िया भाषा के विख्यात साहित्यकार हैं। इनके द्वारा रचित एक समालोचना काव्यशिल्पी गंगाधर  के लिये उन्हें सन् 1995 में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत ओड़िया भाषा के साहित्यकार
गोविन्ददास आचार्य बांग्ला के प्रसिद्ध कवि थे। वे श्री चैतन्य के शिष्य और समसामयिक थे तथा सन् 1533 ई. के लगभग उपस्थित थे। "वैष्णव" "वंदना" एवं "गैर-गणोद्देश-दीपिका" दोनों ग्रंथों में इनका उल्लेख है। "वैष्णव वंदना" के उल्लेखों से ज्ञात होता है कि इन्होंने राधा-कृष्ण-लीला संबंधी रचनाएँ "विचित्र घामाली" की थीं।

श्रेणी:बांग्ला कवि
गोविन्ददास चक्रवर्त्ती बांग्ला के प्रसिद्ध कवि थे।

ये बोराकुली ग्राम निवासी भक्त और पदकर्ता थे। ये श्रीनिवास आचार्य के शिष्य थे। गोविंददास कविराज इनके समसामयिक एवं गुरुभाई थे। गोविंददास चक्रवर्त्ती की निश्चित जन्मतिथि अज्ञात है। इनका रचनाकाल गोविंददास कविराज के ही आसपास है। भक्ति रत्नाकर ग्रंथ में इनके बारे में कहा गया है कि ये श्रीनिवास आचार्य के अतिप्रिय शिष्य थे एवं गीतल-वाद्य-विद्या में निपुण भक्तिमूर्ति थे। वैष्णवदास एवं उद्धवदास ने अपने एक एक पद में इनका उल्लेख किया है। इनके कुछ ही पद प्राप्त हैं।

श्रेणी:बांग्ला कवि
गोविन्दनारायण मिश्र () हिन्दी साहित्यकार थे। सन् १९११ में सम्पन्न दूसरे हिन्दी साहित्य सम्मलेन के वे सभापति रहे।

इन्होने 'विभक्ति विचार' नामक पुस्तक की रचना की जिसमें इन्होंने हिन्दी की विभक्तियों को शुद्ध बताते हुए उन्हें मिलाकर लिखने की सलाह दी है। ये 'सारसुधानिधि' पत्र में सामयिक और साहित्यिक लेख लिखा करते थे।

गोविन्द नारायण मिश्र ने ऐसे वंश में जन्म लिया था जहाँ संस्कृत का विशेष प्रचार था। वे स्वयं भी संस्कृत के विद्वान थे। अतएव यह स्वाभाविक था कि वे हिन्दी गद्य-रचना करते समय संस्कृतगर्भित वाक्य-विन्यास की ओर झुकें।

श्रेणी:हिन्दी साहित्यकार
श्रेणी:भारतीय हिंदी साहित्यकार
गोविन्दपुर अस्दुल्ला कायमगंज, फर्रुखाबाद, उत्तर प्रदेश स्थित एक गाँव है।

 भूगोल 
 जनसांख्यिकी 
 यातायात 
 आदर्श स्थल 
 शिक्षा 
 सन्दर्भ 
 बाहरी कड़ियाँ 

श्रेणी:फर्रुखाबाद जिला के गाँव
गोविन्दपुर उर्फ कूलापुर भारतीय राज्य उत्तर प्रदेश के कन्नौज जिले के छिबरामऊ प्रखण्ड में स्थित एक गाँव है।

 भूगोल 
 जनसांख्यिकी 
 यातायात 
 आदर्श स्थल 
 शिक्षा 
 सन्दर्भ 

 बाहरी कड़ियाँ 

श्रेणी:कन्नौज जिला के गाँव
गोविन्दपुर गरवाल, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है। 
200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

गरवाल, गोविन्दपुर, हल्द्वानी तहसील
गरवाल, गोविन्दपुर, हल्द्वानी तहसील
गोविन्दपुर हकीमखान कायमगंज, फर्रुखाबाद, उत्तर प्रदेश स्थित एक गाँव है।

 भूगोल 
 जनसांख्यिकी 
 यातायात 
 आदर्श स्थल 
 शिक्षा 
 सन्दर्भ 
 बाहरी कड़ियाँ 

श्रेणी:फर्रुखाबाद जिला के गाँव
गोविन्दपुर, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है। 
200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

गोविन्दपुर, हल्द्वानी तहसील
गोविन्दपुर, हल्द्वानी तहसील
गोविन्दप्प वेङ्कटस्वामि (1 अक्टूबर 1918  7 जुलाई 2006) भारत के एक नेत्रविज्ञानी थे जिन्होने अपना सम्पूर्ण जीवन अन्धापन के ऐसे मामलों को दूर करने के लिए समर्पित कर दिया जिन्हें दूर किया जा सकता है। वे अरविन्द नेत्र चिकित्सालय के संस्थापक एवं भूतपूर्व अध्यक्ष थे जो विश्व में सबसे बड़ा नेत्र-चिकित्सा प्रदाता है। 

सन्दर्भ

इन्हें भी देखें
 अरविन्द नेत्र चिकित्सालय

बाहरी कड़ियाँ
नेत्र विशेषज्ञ गोविंदाप्पा वैंकटस्वामी की १००वीं जन्म जयंति पर समर्पित गुगल डूडल

श्रेणी:भारतीय नेत्रविज्ञानी
श्रेणी:भारतीय शल्यचिकित्सक
श्रेणी:पद्मश्री प्राप्तकर्ता
श्रेणी:1918 में जन्मे लोग
श्रेणी:२००६ में निधन
श्रेणी:तमिलनाडु के लोग
300प्रसिद्ध व्यवसायी गोविन्दराम सेकसरिया
गोविन्दराम सेकसरिया (19 अक्टूबर 1888 - 29 जून 1946) भारत के एक प्रसिद्ध व्यवसायी थे। सेकसरिया तथा भगवती वैद्य औद्योगिक घराने के सबसे प्रसिद्ध व्यवसायी थे। उन्हें विश्व का 'कपास सम्राट' कहा जाता है। भारत की स्वतंत्रता के पूर्व के व्यवसायियों में वे सबसे सफल व्यवसायी थे।

गोविन्दराम सेकसरिया का जन्म राजपुताना (वर्तमान राजस्थान) के नवलगढ़ में हुआ था।

 इन्हें भी देखें
श्री गोविन्दराम सेकसरिया प्रौद्योगिकी एवं विज्ञान संस्थान, इन्दौर

श्रेणी:भारत के व्यवसायी
गोविन्दस्वामी ( 800 ई  860 ई) भारत के गणितज्ञ एवं खगोलशास्त्री (ज्योतिषी) थे। उन्होने भास्कर प्रथम के ग्रन्थ महाभास्करीय पर एक भाष्य की रचना की (लगभग ८३० ई)। इस भाष्य में स्थानीय मान के प्रयोग के लिये कई उदाहरण दिये हैं और ज्या सारणी (साइन टेबल) के निर्माण की विधि दी हुई है। 

उनकी एक कृति 'गोविन्दकृति' थी जो 'आर्यभटीय' के क्रम में रचित गणितीय ग्रन्थ था। किन्तु अब यह अप्राप्य है। शंकरनारायण (८६९ ई) , उदयदिवाकर (१०७३ ई) तथा नीलकण्ठ सोमयाजि ने गोविन्दस्वामी को अनेक बार उद्धृत किया है। 

 कृतियाँ 
 महाभास्करीयभाष्य - महाभास्करीय का भाष्य। परमेश्वरन ने इसकी सिद्धान्तदीपिका नाम से टीका लिखी है।

 मुहुर्तरत्नम् - परमेश्वरन ने इसकी मुहुर्तरत्नव्याख्या नाम से टीका लिखी है।

जिसे आज द्वितीय कोटि (सेकेण्ड आर्डर) का 'न्यूटन-गाउस अन्तर्वेशन सूत्र' (-  ) कहते हैं वह मूलतः गोविन्दस्वामिन का ही दिया हुआ है।

इन्हें भी देखें
 अन्तर्वेशन

बाहरी कड़ियाँ
   '       '    
    

श्रेणी:भारतीय गणितज्ञ
200गोविन्दा २०१३ में किसी पुरस्कार पार्टी के दौरान
गोविन्दा (जन्म: २१ दिसंबर, १९५८) हिन्दी फ़िल्मों के एक अभिनेता हैं। उनके  नाम बॉलीवुड मे एक वर्ष मे सबसे अधिक फिल्म देने का रिकार्ड भी इनके नाम दर्ज है। इन्होंने अपने फ़िल्मी कैरियर  की शुरुआत १९७७ में मिट जाएंगे मारने वाले नामक फ़िल्म से की थी ये एक हास्य अभिनेता के रूप में मुख्य रूप से जाने जाते हैं।

 मुख्य फिल्में 
 वर्ष  फ़िल्म  चरित्र  टिप्पणी२०१४हैप्पी एंडिंगअरमानकिल दिलभैयाजीहोलीडेसीनियर ऑफिसर कमांडिंग प्रताप२०१३समाधिपुलिस उपमहानिरीक्षकदीवाना मैं दीवानाबसंत२०११दिल्ली सफारीबजरंगी (आवाज)लूटपंडितनॉटी  40संजीव श्रीवास्तव२०१०रावणविजय कुमार२००९वांटेडस्वयंडू नॉट डिस्टर्बराजलाइफ पार्टनरजीत ओबेरॉयचल चला चलदीपक२००८हमसे है जहांमनी है तो हनी हैबॉबी अरोड़ा२००७ओम शांति ओमस्वयंजहाँ जायेगा हमें पायेगाकरण  बॉबी सिंह  शेर खान पार्टनर   भास्कर दिवाकर च्होउधरी सलाम-ए-इश्क़  राजू २००६  भागम भाग   सैंडविच  २००५  सुख   खुल्लम खुल्ला प्यार करें  २००३  एक और एक ग्यारह  तारा  राजा भैया  २००२  अँखियों से गोली मारे   वाह ! तेरा क्या कहना   चलो इश्क लड़ायें  राजू  प्यार दीवाना होता है  २००१  जोड़ी नं॰ 1   क्योंकि मैं झूठ नहीं बोलता   अलबेला   आमदनी अठन्नी खर्चा रुपइया   दिल ने फिर याद किया  प्रेम २०००  बेटी नम्बर वन   शिकारी   कुंवारा   हद कर दी आपने   जिस देश में गंगा रहता है   जोरू का गुलाम  १९९९  हसीना मान जायेगी   अनाड़ी नं॰ 1   हम तुम पे मरते हैं   राजाजी  १९९८  बड़े मियाँ छोटे मियाँ   महाराजा   आंटी नम्बर वन   दुल्हे राजा   अचानक   परदेसी बाबू  १९९७  दीवाना मस्ताना   अग्निचक्र   हीरो नम्बर वन   लोहा  गोविन्दा  दो आँखें बारह हाथ   गैम्बलर   बनारसी बाबू   भूत बंगला   दिल दीवाना माने ना   कौन रोकेगा मुझे   नसीब  १९९६  माहिर   साजन चले ससुराल   अपने दम पर   छोटे सरकार   ज़ोरदार  १९९५  किस्मत   आंदोलन   रॉक डांसर   कुली नं. 1  राजू  हथकड़ी  १९९४  राजा बाबू  राजा बाबू इक्का राजा रानी   ब्रह्म   भाग्यवान   आग   बेटा हो तो ऐसा   प्रेम शक्ति   खुद्दार   दुलारा   दुलारा  १९९३  प्रतीक्षा  राजा  मुकाबला   आदमी खिलौना है   ज़ख्मों का हिसाब   आँखें   आँखें  १९९२  शोला और शबनम   ज़ुल्म की अदालत   जान से प्यारा   राधा का संगम  १९९१  कर्ज़ चुकाना है   भाभी   हम  १९९०  आवारगी   इज़्ज़तदार   खतरनाक   तकदीर का तमाशा   स्वर्ग   काली गंगा   अपमान की आग   महासंग्राम   नया खून   रईसज़ादा  १९८९  पाप का अंत   फर्ज़ की जंग   दो कैदी   सच्चाई की ताकत   ताकतवर   जंगबाज़   आखिरी बाज़ी   गैर कानूनी   घराना   तेरी पायल मेरे गीत   दोस्त गरीबों का   जैसी करनी वैसी भरनी   जैंटलमैन   बिल्लू बादशाह   आसमान से ऊँचा  १९८८  हलाल की कमाई   घर में राम गली में श्याम   हत्या   पाप को जला कर राख कर दूँगा   जीते हैं शान से   प्यार मोहब्बत   घर घर की कहानी   दरिया दिल   शिव शक्ति  १९८७  मरते दम तक   खुदगर्ज़   प्यार करके देखो   दादागिरी   सिंदूर   मेरा लहू  १९८६  तन बदन   लव 86  विक्रम दोषी  सदा सुहागन   ड्यूटी   इल्ज़ाम  1977  मिट जायेंगे मिटने वाले  

 बतौर निर्माता 
 वर्ष  फ़िल्म  टिप्पणी2005  सुख  

सन्दर्भ

श्रेणी:फ़िल्मों की सूची
श्रेणी:फ़िल्म
गोविन्दा आहूजा (जन्म २१ दिसंबर १९६३), जिन्हें गोविन्दा के नाम से जाना जाता है, एक भारतीय फिल्म अभिनेता, नर्तक और पूर्व राजनेता हैं जिन्होंने कई सारी हिन्दी फिल्मों में अभिनय किया है। अपने नृत्य कौशल के लिए जाने जाने वाले, गोविन्दा बारह फिल्मफेयर पुरस्कार में नामांकन, एक फिल्मफेयर विशेष पुरस्कार, सर्वश्रेष्ठ हास्य अभिनेता का फिल्मफेयर पुरस्कार और चार ज़ी सिने पुरस्कार के प्राप्तकर्ता हैं। अभिनेता २००४ से २००९ तक भारतीय संसद के सदस्य थे। गोविंदा की पहली फिल्म १९८६ में बनी इल्जाम थी, और उन्होंने अब तक १६५ से भी अधिक हिंदी फिल्मों में अभिनय किया है। वे तेलुगु अभिनेताओं के लिए प्रेरणा के प्रमुख स्रोत रहे हैं और उनकी अभिनय और नृत्य शैली का आज तक तेलुगु फिल्म उद्योग में अनुसरण किया जाता है। जून १९९९ में, बीबीसी न्यूज़ द्वारा ऑनलाइन पोल में उन्हें दसवां सबसे बड़ा स्टार चुना गया था।

१९८० के दशक के दौरान, गोविन्दा ने एक एक्शन और डांसिंग हीरो के रूप में शुरुआत की और ९० के दशक में एक कॉमेडी हीरो के रूप में खुद को फिर से स्थापित किया। उनकी लव ८६, इल्जाम, हत्या, जीते हैं शान से और हम फिल्मों ने बॉक्स ऑफिस पर अच्छा नाम कमाया था। १९९२ की रोमांस फिल्म शोला और शबनम में शरारती युवा एनसीसी कैडेट की भूमिका निभाने के बाद उन्हें १९९० के दशक में एक कॉमिक अभिनेता के रूप में पहचान मिली। गोविन्दा ने कई व्यावसायिक रूप से सफल कॉमेडी फिल्मों में मुख्य भूमिकाएँ निभाईं, जिनमें आंखें (१९९३), राजा बाबू (१९९४), कुली नंबर वन (१९९५), आंदोलन (१९९५), हीरो नं॰ 1 (१९९७), दीवाना मस्ताना (१९९७), दूल्हे राजा (१९९८), बड़े मियाँ छोटे मियाँ (१९९८), अनाड़ी नंबर 1 (१९९९) और जोड़ी नं॰ 1 (२००१) शामिल है। उन्हें हसीना मान जायेगी के लिए फिल्मफेयर बेस्ट कॉमेडियन अवार्ड और साजन चले ससुराल के लिए फिल्मफेयर स्पेशल अवार्ड मिला। उन्होंने हद कर दी आपने (२०००) में छह भूमिकाएँ निभाईं: राजू और उसकी माँ, पिता, बहन, दादी और दादा की।

२००० के दशक में कई असफल फिल्मों के बाद वो भागम भाग (२००६), पार्टनर (२००७), लाइफ पार्टनर (२००९), और हॉलिडे (२०१४) सफल फिल्मों में नजर आए। २०१५ में गोविन्दा ज़ी टीवी के डांस-कॉन्टेस्ट प्रोग्राम, डांस इंडिया डांस सुपर मॉम सीजन २ में जज बने। इस शो को किसी भी अन्य रियलिटी-शो से ज्यादा टीआरपी मिली।

गोविन्दा भारतीय राष्ट्रीय कांग्रेस से २००४ के १४ वें लोकसभा चुनाव में भारत के मुंबई उत्तर निर्वाचन क्षेत्र के लिए संसद के सातवें सदस्य चुने गए,  जहां उन्होंने भारतीय जनता पार्टी के राम नाइक को हराया था।

 प्रमुख फिल्में 

सन्दर्भ

बाहरी कड़ियाँ

 

श्रेणी:हिन्दी अभिनेता
श्रेणी:हास्य अभिनेता
श्रेणी:1958 में जन्मे लोग
श्रेणी:जीवित लोग
श्रेणी:भारतीय राष्ट्रीय कांग्रेस के राजनीतिज्ञ
श्रेणी:फ़िल्मफ़ेयर पुरस्कार विजेता
सत्यं ज्ञानमनन्तं नित्यमनाकाशं परमाकाशं
गोष्ठप्रांगण-रिंगण-लोलमनायासं परमायासम्।
मायाकल्पित-नानाकारमनाकारं भुवनाकारं
क्ष्मामा नाथमनाथं प्रणमत गोविंद परमानन्दम्॥1॥
मृत्स्नामत्सीहेति यशोदाताडन्-शैशव-सन्त्रासं
व्यादित-वक्त्रालोकित-लोकालोक-चतुर्दशलोकालिम्।
लोक्त्रयपुरमूलस्तम्भं लोकालोकमनालोकं
लोकेशं परमेशं प्रणमत गोविंदं परमानन्दम्॥2॥
त्रैविष्टप-रिपुवीरघ्नं क्षितिभारघ्नं भवरोगघ्नं
कैवल्यं नवनीताहारमनाहारं भुवनाहारम्।
वैमल्य-स्फुटचेतोवृत्ति-विशेषाभासमनाभासं
शैवं केवलशान्तं प्रणमत गोविंदं परमानन्दम्॥3॥
गोपालं भूलीलाविग्रहगोपालं कुलगोपालम्।
गोपीखेलन-गोवर्धन-धृतिलीलालालित-गोपालम्।
गोभिर्निगदित-गोविंद-स्फुटनामानं बहुनामान
गोपीगोचरदूरं प्रणमत गोविंदं परमानन्दम्॥4॥
गोपीमण्डलगोष्ठीभेदं भेदावस्थमभेदाभं
शश्वद्गोखुर-निर्धूतोधत्-धूलीधूसर-सौभाग्यम्।
श्रद्धाभक्ति-गृहीतानन्दमचिन्त्यं चिन्तितसद्भावं
चिन्तामणिमहिमानं प्रणमत गोविन्दं परमानन्दम्॥5॥
स्नानव्याकुल-योषिद्वस्त्रमुपादायागमुपारूढं
व्यादित्सन्तीरथ दिग्वस्त्राह्युपदातुमुलाकर्षन्तम्।
निर्धूतद्वय-शोक-विमोहं बुद्धं बुद्धेरन्तस्थं 
सत्तामात्रशरीरं प्रणमत गोविंदं परमानन्दम्॥6॥
कान्तं कारणकारणमादिमनादिं कालमनाभासं
कालिन्दीगत-कालियशिरसि मुहुर्नृत्यन्तंनृत्यन्तम्।
कालं कालकलातीतं कलिताशेषं कलिदोषघ्नं
कालत्रयगतिहेतुं प्रणमत गोविन्दं परमानन्दम्॥7॥
वृंदावनभुवि वृंदारकगणवृन्दाराध्यं वन्देऽहं
कुन्दाभामल-मन्दस्मेर-सुधानन्दं सुहृदानन्दम्।
वन्द्याशेष-महामुनिमानस-वन्द्यानंन्द वन्देऽहं 
वन्द्याशेषगुणाब्धिं प्रणमत गोविंद परमानन्दम्॥8॥
गोविन्दाष्टकमेतदधीते गोविंदार्पितचेता यो
गोविंदाच्युत माधव विष्णो गोकुल नायक कृष्णेति।
गोविंदांघ्रिसरोज-ध्यानसुधाजल-धौतसमस्ताघो
गोविन्दं परमानन्दामृतमन्तःस्थं स समभ्येति॥9॥

॥ इति श्रीमच्छंकराचार्यविरचितं गोविन्दाष्टकं समाप्तम् ॥ 

श्रेणी:कृष्ण
गोविन्द नारायण तिवारी,भारत के उत्तर प्रदेश की दूसरी विधानसभा सभा में विधायक रहे।  1957 उत्तर प्रदेश विधान सभा चुनाव में इन्होंने उत्तर प्रदेश के जालौन जिले के 135 - जालौन विधान सभा निर्वाचन क्षेत्र से प्रजा सोशलिस्ट पार्टी की ओर से चुनाव में भाग लिया।  
सन्दर्भ

श्रेणी:उत्तर प्रदेश की दूसरी विधान सभा के सदस्य
श्रेणी:135 - जालौन के विधायक
श्रेणी:जालौन के विधायक
श्रेणी:प्रजा सोशलिस्ट पार्टी के विधायक
गोविन्द सहाय,भारत के उत्तर प्रदेश की दूसरी विधानसभा सभा में विधायक रहे।  1957 उत्तर प्रदेश विधान सभा चुनाव में इन्होंने उत्तर प्रदेश के बिजनौर जिले के 54 - नगीना विधान सभा निर्वाचन क्षेत्र से कांग्रेस की ओर से चुनाव में भाग लिया।  
सन्दर्भ

श्रेणी:उत्तर प्रदेश की दूसरी विधान सभा के सदस्य
श्रेणी:54 - नगीना के विधायक
श्रेणी:बिजनौर के विधायक
श्रेणी:कांग्रेस के विधायक
गोविन्द सिंह बिष्ट,भारत के उत्तर प्रदेश की दूसरी विधानसभा सभा में विधायक रहे।  1957 उत्तर प्रदेश विधान सभा चुनाव में इन्होंने उत्तर प्रदेश के अल्मोड़ा जिले के 2 - अल्मोड़ा विधान सभा निर्वाचन क्षेत्र से भारतीय जनसंघ की ओर से चुनाव में भाग लिया। 

श्री गोविंद सिंह बिष्ट जी कुमाऊं के चंदकालीन प्रसिद्ध सेनापति माणिक गैरा बिष्ट के वंशज थे 
सन्दर्भ

श्रेणी:उत्तर प्रदेश की दूसरी विधान सभा के सदस्य
श्रेणी:2 - अल्मोड़ा के विधायक
श्रेणी:अल्मोड़ा के विधायक
श्रेणी:भारतीय जनसंघ के विधायक
गोविन्दन सुन्दरराजन को विज्ञान एवं इंजीनियरी के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे आंध्रप्रदेश राज्य से हैं।

 सन्दर्भ 

श्रेणी:पद्मश्री,2014
गोवी-अल्ताई (मंगोल: -; अंग्रेज़ी: -) मंगोलिया के दक्षिण-पश्चिम में स्थित उस देश का एक अइमग (यानि प्रांत) है। ज़वख़ान नदी इस अइमग और पड़ोस की ज़वख़ान अइमग के बीच की सीमा है।  ,  ,  , 2008,  978-1-74104-578-9 इस प्रांत का नाम इसके दो बड़े भौगोलिक तथ्यों को मिलाकर रखा गया है: गोबी रेगिस्तान व अल्ताई पर्वत।

 इन्हें भी देखें 
 अल्ताई पर्वत शृंखला
 मंगोलिया के प्रांत
 अइमग

 सन्दर्भ 

श्रेणी:गोवी-अल्ताई प्रांत
श्रेणी:मंगोलिया के प्रांत
गोवीसुम्बेर (मंगोल: ; अंग्रेज़ी: ) मंगोलिया के मध्य में स्थित उस देश का एक अइमग (यानि प्रांत) है। इसका नाम गोबी रेगिस्तान और हिन्दू व बौद्ध परम्परा में महत्वपूर्ण सुमेरू पर्वत को मिलाकर बना है।  ,  ,  , 2008,  978-1-74104-578-9  , , . 780, , 2013,  9781136602627

 इन्हें भी देखें 
 गोबी रेगिस्तान
 सुमेरू पर्वत
 मंगोलिया के प्रांत
 अइमग

 सन्दर्भ 

श्रेणी:गोवीसुम्बेर प्रांत
श्रेणी:मंगोलिया के प्रांत
गोवेर्नाडोर जोर्ग टेइचेइरा () ब्राज़ील के रोन्डोनिया राज्य का शहर है। इसकी जनसंख्या 8.001 लोग थी।

 सन्दर्भ 

श्रेणी:ब्राज़ील के शहर
गोशाईगंज () या गोशाँईगंज भारत के उत्तर प्रदेश राज्य के अयोध्या जिले में स्थित एक नगर है।"   ,"  ,  , 1987,  9788170240716"    : ,  ,   ,"   (),    ,   ,   , 2007,  9788131707975

 आवागमन 
मिर्ज़ापुर से अयोध्या जाने वाला राष्ट्रीय राजमार्ग 135ए यहाँ से गुज़रता है और इसे देशभर से जोड़ता है।

 इन्हें भी देखें 
 अयोध्या जिला

 सन्दर्भ 

श्रेणी:अयोध्या ज़िला
श्रेणी:उत्तर प्रदेश के नगर
श्रेणी:अयोध्या ज़िले के नगर
गोशैनपुर में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है। 
200बिहार के जिले

 बाहरी कड़ियाँ 
 बिहार - भारत सरकार के आधिकारिक पोर्टल पर
 बिहार सरकार का आधिकारिक जालपृष्ठ 

श्रेणी:बिहार के गाँव
श्रेणी:अरारिया
श्रेणी:गाँव
गोष्ठ बिहारी पाल, (20 अगस्त 1896  8 अप्रैल 1976) एक पेशेवर भारतीय फुटबाल खिलाड़ी और भारत की राष्ट्रीय फुटबाल टीम के पहले कप्तान थे। गोष्ठ का जन्म बंगाल प्रेसीडेंसी के फरीदाबाद जिले के भोजेश्वर (वर्तमान में बांग्लादेश में स्थित) में हुआ। वो बचपन में ही कोलकाता आ गये और जीवन भर कोलकाता में ही रहे। भारत सरकार ने 1962 में उन्हें खेलों के लिए पद्म श्री पुरस्कार से सम्मनित किया।

 सन्दर्भ 

श्रेणी:1896 में जन्मे लोग
श्रेणी:१९७६ में निधन
श्रेणी:पद्मश्री प्राप्तकर्ता
अंगूठाकारगोष्ठी
 प्राचीन प्रयोग 
गोष्ठी शब्द का अति प्राचीन प्रयोग ऐतरेय ब्राह्मण (3181-4) से मिलने लगता है। इस युग में चरागाहों से पशुओं को एकत्र कर किसी एक स्थान पर सुरक्षा की दृष्टि से रात बितानी पड़ती थी। ऐसे अवसरों पर किसी वृक्ष के नीचे बैठकर गोपगोपियों के बीच गप्प गोष्ठियाँ आयोजित की जाती थीं। धीरे धीरे वे स्थान संगाठित होकर निवास के स्थायी स्थल बनते गए। गाथासप्तशती (79) में गोट्ठं का प्रयोग इस संदर्भ में स्मरणीय हैं। सिंधी भाषा का गोठ शब्द भी गाँव का ही पर्याय है। 

 ललित गोष्ठी 
नायाधम्म कहाओं (11677- 88) से पता चलता है कि उसके रचनाकाल तक ललियाएणामं गोट्ठी (ललित गोष्ठी) का आयोजन होने लगा था। स्वयं शासक के संरक्षण में ऐसी गोष्ठियाँ आयोजित की जाती थीं जिनके सदस्य संपन्न कुल के हुआ करते थे। ऐसी गोष्ठियाँ केवल आमोदप्रमोद के लिये बुलाई जाती थीं। कथाकोश (143436) के अनुसार विचार विनिमय के माध्यम द्वारा ज्ञानार्जन के लिये जो सांस्कृतिक बैठकें हुआ करती थीं उन्हें गोष्ठीसमवाय की संज्ञा प्राप्त थी। सामान्यत: ऐसी गेष्ठियाँ गणिकालय, सभामंडप अथवा किसी संपन्न नागरिक के यहँा अयोजित की जाती थीं। विचार विनिमय का विषय कला, साहित्य अथवा संगीत हुआ करता था। गुणी कलाकारों और साहित्यसेवियों को पुरस्कृत भी किया जाता था। कामसूत्र (1438539) में पानगोष्ठियों का उल्लेख मिलता है जिनमें नगरवधुएँ भी भाग लिया करती थीं। वहाँ पर चाट के साथ साथ सुरा सेवन की भी व्यवस्था रहती थी। इनका आयोजन कभी कभी उद्यानयात्रा के अवसरों पर हुआ करता था, अन्यथा ये नागरिकों के घरों में जुड़ा करती थीं।

 काव्यगोष्ठी 
परंतु काव्यमीमांसाकार राजशेखर ने काव्यपरीक्षण (1017477) के लिये जिस काव्यगोष्ठी अथवा कविसमाज की व्यवस्था शासकों को दी है यह भिन्न कोटि की थी। प्राचीन काल की ऐसी काव्यगोष्ठियों में कभी कभी शास्त्रार्थ भी हुआ करते थे। कहा जाता है, कि ऐसी गोष्ठियों का सभापतित्व वासुदेव, शालिवाहन हाल, शूद्रक और साहसांक विक्रमादित्य तक ने की थी। मानसोल्लास (पृ. 171589) के अनुसार सोमेश्वर के दरबार में कभी कभी तीसरे पहर कवि गोष्ठियाँ भी हुआ करती थीं जिनमें कवि, गायक, विद्वान् और नैयायिक राजसिंहासन के पास बैठकर भाग लिया करते थे। ऐसे अवसरों पर पारितोषिक वितरण की व्यवस्था भी रहती थी, जहाँ सद्धर्मी भी आमंत्रित किए जाते थे।

 अभिनय 
गोष्ठी का एक रूप किसी अंक के उपरूपक में भी मिलता है, जहाँ नौ दस पुरुषों तथा पाँच छह स्त्रियों का अभिनय अनिवार्य समझा जाता था। इसमें कैशिकीवत्ति की योजना, उदात्त वचनों के प्रयोग और गर्भ तथा विमर्श संधियों के अतिरिक्त शेष सभी संधियों का समावेश रहता है। अन्य बातों की सादृश्य नाटक जैसा है। साहित्यदर्पणकार विश्वनाथ की स्थापनाओं (6274-75) क समानता शारदातनय (भावप्रकाश, अष्टम अधिकार) के विचारों जैसी है।

 वीरों के कृत्यों का निदर्शन 
जैनियों के आदिपुराण (14। 190-92) में ऋषभदेव के बाल्य जीवन की गोष्ठियों का वर्णन है, जहाँ पर कलागोष्ठी, पदगोष्ठी, जल्पगोष्ठी का वर्णन मिलता है जिसमें युद्धक्षेत्र के वीरों के कृत्यों का निदर्शन हुआ करता था।

 कानाफूसी के अर्थ में
मराठी में गोष्ठी का एक प्रयोग कानाफूसी (रहस्यवार्ता) के अर्थ में पाया जाता है जिसका परिचय हमें मध्यकालीन संतों, भक्तों और योगियों के संवादमूलक गोष्ठियों द्वारा मिला करता है। हिंदी साहित्य क्षेत्र में भी साहित्यकारों, चित्रकारों आदि की गोष्ठियाँ कुछ सालों से होने लगी हैं।

श्रेणी:शब्दार्थ
श्रेणी:भाषा
गोसनी, लोहाघाट तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है। 
200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

गोसनी, लोहाघाट तहसील
गोसनी, लोहाघाट तहसील